
Bucureşti, 25 noiembrie 2011
B1 TV obţine o nouă victorie de audienţă în faţa Realităţii TV cu emisiunea lui Robert Turcescu

Ediţia de joi seară a emisiunii “Sub semnul întrebării”, moderată de Robert Turcescu pe B1 TV, a înregistrat, pe targetul All Urban în intervalul 21.00 – 22.00, o medie de 1.1 puncte de rating şi o cotă de piaţă de 2.5%. Între aceleaşi ore, emisiunea “Ultima oră”  difuzată de Realitatea TV obţinea un rating mediu de 0.9%, respectiv 2.0% cotă de piaţă.
Pe segmentul de public comercial 18 – 49 de ani, diferenţa dintre B1 TV şi Realitatea a fost de aproape trei ori mai mare: 1.6% cotă de piaţă pentru “Sub semnul întrebării”, faţă de 0.6%, « Ultima oră » de la Realitatea TV.
Pe segmentul în care B1 TV a devansat Realitatea s-a discutat despre intervenţia telefonică a lui Traian Băsescu în ediţia de ieri a emisiunii “Actual B1”, având ca temă “băieţii deştepţi” din economie, dar şi despre declaraţiile făcute de fostul preşedinte al Senatului, Mircea Geoană, la Dăbuleni.

